Intal procediment cuintri di jê si dîs che la organizazion politiche Batasuna e je stade metude fûr leç dal stât spagnûl intal 2003, ma no si ten cont che intal stât francês – dulà che la zovine e vîf e e davuelç la sô ativitât – e je legâl. Chel istès, daûr dal teoreme che Batasuna e meteve in vore sul plan politic lis indicazions de organizazion armade ETA, Aurore Martin e riscje cumò dodis agns di preson par “partecipazion a organizazion di stamp teroristic”. Une acuse che, daûr di ce che a disin i stes dirigjents principâi dal sindacât de magjistrature francese, no à nissune fonde dal moment che intes ativitâts de militante basche nol è “nuie che al puedi jentrâ te definizion di terorisim”. Ni la fin de ativitât armade di ETA, ni la gnove fase politiche che si è vierte intal Paîs Basc e nancje la ativitât di Aurore Martin dentri de organizazion Bake Bidea che inta chescj agns e à lavorât par superâ in maniere pacifiche il conflit basc, a son stadis tignudis in cont des autoritâts spagnolis e di chês francesis. Intal Paîs Basc setentrionâl, là che si è daûr a cirî di superâ il conflit violent che al à segnât ancje chest teritori, l’arest e la estradizion de militante di Batasuna a àn lassât ducj scaturîts e a son stâts cjapâts tant che un atac al procès di pâs. Ai 3 di Novembar rapresentants di dutis lis fuarcis politichis di chest teritori, tant di nivel statâl (PS, UMP, MoDem, PCF) che baschis (EE-Berdeak, AB, EA, EAJ-PNB, Batasuna), ma ancje di sindacâts (CFDT, CGT, LAB, ELA, ELB, Solidaires) e organizazions sociâls a àn tignût une conference stampe unitarie par condanâ chest episodi, par domandâ spiegazions aes autoritâts francesis e par invidâlis a intervignî par comedâ la situazion. Cun di fat – a àn ricuardât – “e je la prime volte che la France e estrade une citadine francese par delits di opinion che, intal stât francês, no son reât”. Par esprimi la indignazion di dute la comunitât al è cui che al à spiegât che “il Paîs Basc nol à dibisugne vuê di dimostrazions di fuarce, ma di inteligjence politiche: magari cussì no, lis posizions intal câs Martin e ta chel de coletivitât teritoriâl a mostrin ben lis mancjancis dal guvier francês ta chest cjamp”. Par manifestâ la lôr solidarietât par Aurore Martin e par domandâ ai guviers di Parîs e di Madrid un cambiament di politiche sul procès di pâs basc e su la situazion dai presonîrs, 15 mil personis a àn manifestât ai 1o di Novembar pes stradis di Baiona / Bayonne in rispueste ae clamade de organizazion Herrira.
Il blog di Internazionalitari al nas di une trasmission di Radio Onde Furlane e al fevele, cuntun tai nazionalitari, des nazions cence stât e des minorancis nazionâls de Europe.
15/11/12
Paîs Basc: procès di pâs sot atac cul arest di Aurore Martin
Intal procediment cuintri di jê si dîs che la organizazion politiche Batasuna e je stade metude fûr leç dal stât spagnûl intal 2003, ma no si ten cont che intal stât francês – dulà che la zovine e vîf e e davuelç la sô ativitât – e je legâl. Chel istès, daûr dal teoreme che Batasuna e meteve in vore sul plan politic lis indicazions de organizazion armade ETA, Aurore Martin e riscje cumò dodis agns di preson par “partecipazion a organizazion di stamp teroristic”. Une acuse che, daûr di ce che a disin i stes dirigjents principâi dal sindacât de magjistrature francese, no à nissune fonde dal moment che intes ativitâts de militante basche nol è “nuie che al puedi jentrâ te definizion di terorisim”. Ni la fin de ativitât armade di ETA, ni la gnove fase politiche che si è vierte intal Paîs Basc e nancje la ativitât di Aurore Martin dentri de organizazion Bake Bidea che inta chescj agns e à lavorât par superâ in maniere pacifiche il conflit basc, a son stadis tignudis in cont des autoritâts spagnolis e di chês francesis. Intal Paîs Basc setentrionâl, là che si è daûr a cirî di superâ il conflit violent che al à segnât ancje chest teritori, l’arest e la estradizion de militante di Batasuna a àn lassât ducj scaturîts e a son stâts cjapâts tant che un atac al procès di pâs. Ai 3 di Novembar rapresentants di dutis lis fuarcis politichis di chest teritori, tant di nivel statâl (PS, UMP, MoDem, PCF) che baschis (EE-Berdeak, AB, EA, EAJ-PNB, Batasuna), ma ancje di sindacâts (CFDT, CGT, LAB, ELA, ELB, Solidaires) e organizazions sociâls a àn tignût une conference stampe unitarie par condanâ chest episodi, par domandâ spiegazions aes autoritâts francesis e par invidâlis a intervignî par comedâ la situazion. Cun di fat – a àn ricuardât – “e je la prime volte che la France e estrade une citadine francese par delits di opinion che, intal stât francês, no son reât”. Par esprimi la indignazion di dute la comunitât al è cui che al à spiegât che “il Paîs Basc nol à dibisugne vuê di dimostrazions di fuarce, ma di inteligjence politiche: magari cussì no, lis posizions intal câs Martin e ta chel de coletivitât teritoriâl a mostrin ben lis mancjancis dal guvier francês ta chest cjamp”. Par manifestâ la lôr solidarietât par Aurore Martin e par domandâ ai guviers di Parîs e di Madrid un cambiament di politiche sul procès di pâs basc e su la situazion dai presonîrs, 15 mil personis a àn manifestât ai 1o di Novembar pes stradis di Baiona / Bayonne in rispueste ae clamade de organizazion Herrira.
fur_Latn fur_Latn unk fur_Latn fur_Latn